Ratsutamise koolisõidus tuli olümpiavõitjaks austerlanna Elisabeth Theurer. Tema osavõtt olümpiamängudest oli viimase hetkeni küsimärgi all, sest Austria spordijuhid polnud huvitatud ratsutamiskoondise lähetamisest Moskva mängudele. 1979. aasta Euroopa meister Theurer ise aga oli väga võistlemisest huvitatud. Appi tuli talle kuulus autovõidusõitja Niki Lauda, kes oli eralennukifirma omanik. Ta tõi Theureri ja tema hobuse Mon Cherie oma lennukiga Moskvasse.